18. oktoobril kohalike omavalitsuste valimistel andsid üle Eesti eri paigus värvi ka kohalikud valimisliidud.  Suuremates keskustes valiti siiski pigem parteinimekirju.  Nii tuli suurvõit Tallinnas Keskerakonnale, Tartus sai Reformierakond jätkuvalt hea positsiooni. Kõo vallas Viljandimaal koosneski kogu nimekiri ainult ühest valimisliidust ja kõik 13 häält saadi endale. Mäetagusel Ida-Virus oli küll enam nimekirju, kuid populaarsust võitis vaid üks. Neid, kus üks  nimekiri sai esindusse kõik kohad peale ühe, oli üle Eesti kümne jagu.  Vaimulikest pääsesid kohalikkesse esindustesse Markus Haamer, Tauno Kibur, Kristjan Luhamets, René Rein­soo ja Mart Salumäe valimisliitude nimekirjades ning Teet Hanschmidt, Avo Kiir, Joel Luhamets, Allan Praats, Üllar Salumets, Anti Toplaan, Jüri Vallsalu ja Urmas Viilma Isamaa ja Res Publica Liidu nimekirjas.